[{"text_idx": "#000001", "text": "Materjalid: puuvillased kangad, vahel 1 kiht fliisi ja o\u0303huke kiht vatiini"}, {"text_idx": "#000003", "text": "U\u0308levalt alla u\u0308mara passega kampsun"}, {"text_idx": "#000004", "text": "Mustrimaailmas tehti kooskudumine u\u0308he toreda kasutaja eestvedamisel. Lugesin o\u0303petust ja mo\u0303tlesin, et prooviks siis ka. Selline ta siis sai, ainult viitsimist oleks vo\u0303inud naaatukene kauemaks ja\u0308tkuda \u2013 varrakad vo\u0303iksid nii sentimeetri jagu pikemad olla ja ega kaeluselegi kahjuks tuleks, kui ta va\u0308heke pikem oleks. Aga kanda ta ko\u0303lbab ja see on peamine. Mulle ta\u0308itsa meeldib."}, {"text_idx": "#000005", "text": "Alustatud kaelaaugust, kootud u\u0308levalt alla. O\u0303mblused puuduvad. Kaelus hiljem kootud."}, {"text_idx": "#000008", "text": "Mustrimaailmas oli juunikuu teemaks \u201ctagurpidi asjad\u201d, st u\u0308levalt alla kootud kampsunid, ninast alustatud sokid jms. Mina kudusin prooviks u\u0308hed sokid. Teist korda vist ei kooks, sest soki pikkuse arvestamine tundus raketiteadusena. Muidu on ku\u0308ll u\u0308priski meeldiv viis lo\u0303ng toki lo\u0303puni a\u0308ra kasutada. Sokid la\u0308ksid ku\u0308la jaanitulele vo\u0303istluste auhinnaks, seeto\u0303ttu tikkisin u\u0308hele sokid peale ka ku\u0308la nime (teisele sokile enam ei jo\u0303udnud)."}, {"text_idx": "#000011", "text": "Veebruarikuu teemaks on rahvuslik, soovitavalt eestimaine. Kudusin valmis kindad, mida alustasin juba eelmise aasta oktoobris. Seega kudusin neid kindaid 4 kuud. Eks vahepeal sai muid asju ka kootud."}, {"text_idx": "#000012", "text": "Kui ma lappan kindakirjade raamatuid, ja\u0308a\u0308b silm ikka ja ja\u0308lle pidama setu kindakirjade peal. Esivanemate veri vemmeldab? Lobodka kindakiri oli mul juba varem a\u0308ra ma\u0308rgitud, et seda vo\u0303iks kududa. To\u0303esti, va\u0308ga ilus ja\u0308i, mulle va\u0308ga meeldib. Kindad said erinevad \u2013 parema kinda mustri vo\u0303tsin raamatust, nagu ta oli antud, vasaku kinda oma jaoks kohandasin. Kahjuks tulid kindad mulle natuke va\u0308ikesed, seda nii pikkuselt kui ka laiuselt, eriti ha\u0308irib mind enne po\u0308ialt olev liiga lu\u0308hike mustriosa."}, {"text_idx": "#000017", "text": "Mustrimaailmas algas aastaprojekt, mis ho\u0303lmab aasta jooksul erinevaid kudumistehnikaid. Jaanuarikuu teemaks on u\u0308heva\u0308rvilised koekirjad, kuhu peaasjalikult kuuluvad parem- ja pahempidistest pindadest loodud kudumid. LillyS pani inspiratsioonitekitamiseks ka mo\u0303ned pildid, u\u0308he sellise ja\u0308rgi ma salli kudusin. Kuna lo\u0303nga oli ainult u\u0308ks tokk, sai sellest u\u0308ks natuke suuremat mo\u0303o\u0303tu proovilapp. Kui paar sellist veel kududa, saaks juba padja vo\u0303i midagi muud asjalikku."}, {"text_idx": "#000018", "text": "Selle projekti alla pu\u0308u\u0308an ma panna ka oma isikliku projekti \u201cPoolikuks ja\u0308a\u0308nud asjade valmistegemine\u201d. Eks paistab, mis mu heast plaanist saab."}]